CELEX: 62015TA0406
Language: ro
Date: 2019-07-02 00:00:00
Title: Cauza T-406/15: Hotărârea Tribunalului din 2 iulie 2019 — Mahmoudian/Consiliul („Răspundere extracontractuală — Politica externă și de securitate comună — Măsuri restrictive luate împotriva Republicii Islamice Iran — Înghețarea fondurilor — Restricții privind admisia pe teritoriul statelor membre — Repararea prejudiciului pretins suferit ca urmare a înscrierii și a menținerii numelui reclamantului pe lista persoanelor și entităților cărora li se aplică măsuri restrictive — Prejudiciu material — Prejudiciu moral”)

30.9.2019   
            
            
               RO
            
            
               Jurnalul Oficial al Uniunii Europene
            
            
               C 328/36
            
         
      Hotărârea Tribunalului din 2 iulie 2019 — Mahmoudian/Consiliul
      (Cauza T-406/15) (1)
      
      („Răspundere extracontractuală - Politica externă și de securitate comună - Măsuri restrictive luate împotriva Republicii Islamice Iran - Înghețarea fondurilor - Restricții privind admisia pe teritoriul statelor membre - Repararea prejudiciului pretins suferit ca urmare a înscrierii și a menținerii numelui reclamantului pe lista persoanelor și entităților cărora li se aplică măsuri restrictive - Prejudiciu material - Prejudiciu moral”)
      (2019/C 328/38)
      Limba de procedură: franceza
      
         Părțile
      
      
         Reclamant: Fereydoun Mahmoudian (Teheran, Iran) (reprezentanți: A. Bahrami și N. Korogiannakis, avocați)
      
         Pârât: Consiliul Uniunii Europene (reprezentanți: R. Liudvinaviciute-Cordeiro și M. Bishop, agenți)
      
         Intervenientă în susținerea pârâtei: Comisia Europeană (reprezentanți: inițial A. Aresu și D. Gauci, ulterior A. Aresu și R. Tricot, agenți)
      
         Obiectul
      
      Cerere întemeiată pe articolul 268 TFUE prin care se urmărește repararea prejudiciului pe care reclamantul pretinde că l a suferit ca urmare a adoptării Deciziei 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO 2010, L 195, p. 39), a Regulamentului de punere în aplicare (UE) nr. 668/2010 al Consiliului din 26 iulie 2010 de punere în aplicare a articolului 7 alineatul (2) din Regulamentul (CE) nr. 423/2007 privind măsuri restrictive împotriva Iranului (JO 2010, L 195, p. 25), a Deciziei 2010/644/PESC a Consiliului din 25 octombrie 2010 de modificare a Deciziei 2010/413 (JO 2010, L 281, p. 81) și a Regulamentului (UE) nr. 961/2010 al Consiliului din 25 octombrie 2010 privind măsuri restrictive împotriva Iranului și de abrogare a Regulamentului (CE) nr. 423/2007 (JO 2010, L 281, p. 1), prin care numele reclamantului a fost înscris și menținut pe listele persoanelor și entităților cărora li se aplică măsuri restrictive
      
         Dispozitivul
      
      
                  1)
               
               
                  
                     Obligă Consiliul Uniunii Europene la plata către domnul Fereydoun Mahmoudian a unei despăgubiri de 71 000 de euro pentru prejudiciul moral suferit.
                  
               
            
                  2)
               
               
                  
                     Respinge în rest acțiunea.
                  
               
            
                  3)
               
               
                  
                     Domnul Fereydoun Mahmoudian, Consiliul și Comisia suportă, fiecare, propriile cheltuieli de judecată.
                  
               
            
         (1)  JO C 337, 12.10.2015.